paragraph_text: Komercijalna televizija (engl. commercial broadcasting) označava emitiranje televizijskog i radio programa od strane privatnih korporativnih medija. Dok je temeljni zadatak komercijalne televizije ostvariti profit, model javne, neovisne i pluralističke televizije temelji se na shvaćanju televizije kao javne usluge koja proizvodi program u interesu javnosti, financira se iz javnih fondova posredstvom države, pod nadzorom je javnosti te je za svoj rad odgovorna javnosti.